CELEX: 52007PC0742
Language: sk
Date: 2007-11-26
Title: Návrh nariadenie Rady, ktorým sa dočasne pozastavuje uplatňovanie dovozného cla na niektoré obilniny v hospodárskom roku 2007/2008

Dôležité právne oznámenie

|

52007PC0742

Návrh nariadenie Rady, ktorým sa dočasne pozastavuje uplatňovanie dovozného cla na niektoré obilniny v hospodárskom roku 2007/2008  /* KOM/2007/0742 v konečnom znení - ACC 2007/0261 */  

	[pic] | KOMISIA EURÓPSKYCH SPOLOČENSTIEV |Brusel, 26.11.2007KOM(2007) 742 v konečnom znení2007/0261 (ACC)NávrhNARIADENIE RADY,ktorým sa dočasne pozastavuje uplatňovanie dovozného cla na niektoré obilniny v hospodárskom roku 2007/2008( predložený Komisiou)DÔVODOVÁ SPRÁVA1. KONTEXT NÁVRHU-  Dôvody a ciele návrhuV záujme reakcie na napätie na trhu s obilninami v Európskej únii, je cieľom tohto návrhu podporiť zásobovanie trhu Spoločenstva obilninami prostredníctvom uľahčenia dovozu z tretích krajín.Tento návrh je reakciou na slabú európsku žatvu a na vysoké trhové ceny rovnako na svetovom trhu ako aj na trhu Spoločenstva. Aj keď sú súčasné úrovne ochrany na hraniciach pre obilniny relatívne nízke, dovozné clo sa stále uplatňuje na niektoré obilniny, ktoré sú dôležité na udržanie rovnováhy trhu Európskej únie.-  Všeobecný kontext1.1. Tendencie svetových trhov s obilninamiPodľa Medzinárodnej rady pre obilniny by sa úroveň svetovej spotreby obilnín v roku 2007/2008 (1 669 miliónov ton) mala po tretí po sebe nasledujúci rok nachádzať nad úrovňou svetovej produkcie (1 655 miliónov ton). Nepriaznivé klimatické letné podmienky pre pestovanie pšenice na severnej pologuli, ako aj sucho v Austrálii mali za následok zníženie predpokladov svetovej produkcie pšenice o 601 miliónov ton, zatiaľ čo sa očakáva, že svetová produkcia kukurice dosiahne rekordnú úroveň 766 miliónov ton vďaka výnimočnej žatve v Spojených štátoch. Svetový dopyt po obilninách štrukturálne rastie na jednej strane vďaka rozvoju výroby biopalív a na druhej strane vďaka nárastu životnej úrovne v rozvíjajúcich sa krajinách, ktorá sa prejavuje zvýšením spotreby bieleho mäsa (hydinového a bravčového mäsa), ktorá podporuje dopyt po obilninách. Na základe tohto nárastu svetového dopytu sa svetové zásoby na konci hospodárskeho roka 2007/2008 budú nachádzať na najnižšej úrovni od roku 1979/1980. Výška týchto zásob sa odhaduje na 107 miliónov ton pšenice, z toho 25 miliónov ton v piatich hlavných vyvážajúcich krajinách, oproti 118 miliónom ton a 38 miliónom ton na konci hospodárskeho roka 2006/2007.[pic]Na základe poklesu dostupných množstiev na svetových trhoch (vývozné) ceny obilnín zaznamenali v prípade pšenice silný nárast od začiatku hospodárskeho roka 2007/2008 s nárastom približne o 50 %; svetové ceny koncom septembra 2007 dosahovali úrovne okolo 360 $/t fob. Okrem vplyvu nepriaznivého letného počasia na kultúry pšenice na severnej pologuli, najmä na výnosy a kvalitu v Európe, boli trhy posilnené silným dopytom dovozcov, ktorí sa snažili pokryť svoje potreby, zatiaľ čo medzinárodné ceny naďalej rástli. Napriek vysokým cenám tradiční dovozcovia realizovali svoje nákupy skôr z obáv pred neskorším zvýšením cien. Od začiatku hospodárskeho roku 2007/2008 významné nákupy realizovala Severná Afrika, Blízky východ a India najmä na americkom a ruskom trhu: začiatkom septembra vývozné záväzky Spojených štátov predstavovali už takmer 60 % vývozného predpokladu Ministerstva poľnohospodárstva USA pre celý hospodársky rok.V kontexte podstatného nárastu hodnoty pšenice a sily dopytu po vývoze svetové trhy kŕmneho jačmeňa taktiež zaznamenali vysoký nárast. Koncom septembra 2007 vývozné ceny dosiahli v oblasti Čierneho mora 314 $/t fob, čo predstavuje nárast o približne 30% v porovnaní so začiatkom hospodárskeho roka.Napriek revízii smerom nahor prognóz produkcie americkej kukurice sa svetové vývozné ceny tejto obilniny tiež zvýšili. Nárast amerických cien dosiahol koncom septembra 2007 zvýšenie o 20% v porovnaní so začiatkom hospodárskeho roka na približne 180 $/t fob. V Argentíne vývozné ceny Up River dosiahli koncom septembra 2007 nárast o 30% na približne 180 $/t fob. Nárast podporovala sila dopytu, zatiaľ čo operátori zvyšovali ceny v dôsledku silného nárastu vývozných cien z Brazílie, kde hodnoty fob presiahli hranicu 200 $/t fob, najmä vďaka EÚ.1.2. Stav trhu s obilninami v EÚPočiatočné zásoby pre hospodársky rok 2007/2008 sú o 13 miliónov ton nižšie ako v predchádzajúcom hospodárskom roku. Toto podstatné zníženie je výsledkom kombinácie dvoch faktorov, skromnej obilnej žatvy 2006/2007 na jednej strane a významného vyskladnenia intervenčných skladov Spoločenstva počas uvedeného hospodárskeho roka na strane druhej. Najmä v dôsledku vnútornej potreby trhu bolo viac ako 8 miliónov ton intervenčných zásob poskytnutých na predaj počas hospodárskeho roka 2006/2007 (3,1 milióna ton pšenice, 3,4 milióna ton kukurice, 1,4 milióna ton jačmeňa a približne 395 000 ton raže). Intervenčné zásoby Spoločenstva predstavovali 2,4 milióna ton na začiatku hospodárskeho roka 2007/2008 a tvorila ich najmä maďarská kukurica.Čo sa týka žatvy v roku 2007, bohaté zrážky spôsobili zníženie kvality slamových obilnín na západe Európskej únie, najmä vo Francúzsku, Nemecku a Spojenom kráľovstve. V strednej a východnej Európe (Rumunsku, Bulharsku a Maďarsku) opakované letné horúčavy (charakteristické výnimočne vysokými teplotami a nedostatkom zrážok) znížili potenciál kultúr. Len na Pyrenejskom polostrove a v krajinách okolo Baltského mora boli priaznivé klimatické podmienky na pestovanie obilnín. Produkcia EÚ sa teraz celkovo odhaduje na 258 miliónov ton, teda ide o pokles o 8 miliónov ton, t.j. 3% vzhľadom na žatvu v roku 2006/2007, ktorá už bola dosť slabá.Zníženie európskej produkcie nastáva vo chvíli, keď sú už zásoby EÚ nízke. Európska únia bude preto musieť v roku 2007/2008 doviesť viac obilnín ako v roku 2006/2007. EÚ, ktorá je tradičným čistým vývozcom, je počas tohto hospodárskeho roka 2007/2008 čistým dovozcom vo výške 2,5 milióna ton[1], zatiaľ čo intenzita vývozu z EÚ zostáva vysoká.Európske trhy s obilninami zaznamenali neobyčajný nárast cien od začiatku hospodárskeho roka 2007/08. Zvýšenie je podstatné, rovnako v nominálnych hodnotách ako aj vo výnimočne vysokom rozdiele, ktorý existuje medzi trhovou cenou a intervenčnou cenou (101,3 €/t). Napätie sa týka rovnako slamových obilnín ako aj kukurice. Táto situácia je dôsledkom zníženia dostupného množstva v Spoločenstve jemnej pšenice a kukurice, nižších kvalitatívnych výsledkov ako predpokladané hodnoty a vyprázdnenia intervenčných zásob Spoločenstva, ktoré sa v súčasnosti znížili na 0,5 milióna ton.[pic]Cena mlynárskej pšenice v Rouene sa zvýšila od otvorenia nového hospodárskeho roka 2. júla 2007 (179 €/t) a dosiahla takmer 300 €/t začiatkom septembra 2007. V Nemecku sa pšenica určená na výrobu chleba už predávala o 70% drahšie ako predchádzajúci rok v polovici augusta. Európska produkcia jemnej pšenice sa nachádza najmä vo Francúzsku, Nemecku, Spojenom kráľovstve, Poľsku a Rumunsku. Ročný vývoz tradične dosahuje približne 12 až 14 miliónov ton a je určený najmä do krajín severnej Afriky. Ročný dovoz predstavuje približne 5 miliónov ton a z toho 1,5 milióna ton jemnej pšenice vysokej kvality pochádzajúcej zo severnej Ameriky. Rozdiel sa týka najmä pšenice strednej a nízkej kvality pochádzajúcej najmä z krajín z oblasti Čierneho mora.[pic]Ceny kŕmneho jačmeňa nasledovali ceny pšenice. Na francúzskom trhu sa cena kŕmneho jačmeňa viac ako zdvojnásobila vzhľadom na leto 2006, dosahujúc cenu až 270 €/t v Rouene koncom septembra 2007. Produkcia jačmeňa sa nachádza najmä v Nemecku, Francúzsku, Španielsku, Spojenom Kráľovstve, Dánsku a Poľsku. Ročný vývoz tradične dosahuje približne 6 miliónov ton, najmä do Saudskej Arábie. Ročný dovoz je zanedbateľný, je nižší ako 0,5 milióna ton.[pic]Vysoká cena jačmeňa spôsobila zvýšenie dopytu po kukurici ako krmovine pre zvieratá. Cena francúzskej kukurice z Bayonne sa tiež vyvíjala podľa tejto tendencie, narástla od otvorenia nového hospodárskeho roka 2. júla 2007 (183 €/t) a v polovici septembra 2007 dosiahla najvyššiu cenu až 255 €/t. Produkcia kukurice sa nachádza najmä vo Francúzsku, Taliansku, Maďarsku, Rumunsku a Poľsku. Ročný vývoz kukuričného zrna je tradične nízky, dosahuje približne 0,5 milióna ton. Ročný dovoz dosahuje približne 3-4 milióny ton, najmä z južnej Ameriky, Ukrajiny a odnedávna zo Srbska.-  Platné ustanovenia v oblasti návrhuClo platné pre obilniny v rámci GATT je uvedené v tabuľke:Výrobok | Clo |Tvrdá pšenica | 148 €/tonu |Jemná pšenica | 95 €/tonu |Raž | 93 €/tonu |Jačmeň | 93 €/tonu |Ovos | 89 €/tonu |Kukurica (okrem osiva a niektorých hybridov) | 94 €/tonu |Cirok | 94 €/tonu |Pohánka | 37 €/tonu |Proso | 56 €/tonu |Tritikal | 93 €/tonu |EÚ skonsolidovala clá platné pre všetky obilniny v rámci dohody GATT. Clá sa riadia postupmi vymedzenými v „Headnote 6“ GATT Schedule, ktorá pochádza z dohody z Blair House so Spojenými štátmi americkými. To znamená, že okrem jačmeňa a jemnej pšenice strednej a nízkej kvality sa clá stanovujú na základe svetových referenčných cien pre jasne vymedzené odrody obilnín.Clo sa stanovuje na základe rozdielu medzi skutočnou intervenčnou cenu Spoločenstva pre obilniny, vrátane mesačných zvýšení, vynásobenou hodnotou 1,55 a reprezentatívnou cenou pri dovoze CIF pre obilniny v Rotterdame.Takto vypočítané clo je v súčasnosti 0 €/t pre tvrdú pšenicu, jemnú pšenicu vysokej kvality, raž a cirok. Z dôvodu kolísania referenčných cien kukurice na americkom trhu malo clo platné pre kukuricu silnú fluktuáciu od začiatku hospodárskeho roka 2007/2008: z maximálnej výšky 16,21 €/t na 0 €/t od 1. októbra 2007.Pre dovoz jačmeňa a jemnej pšenice strednej a nízkej kvality boli v roku 2002 zavedené colné kvóty. Okrem týchto kvót sa uplatňuje maximálne clo vo výške 93 €/t a 95 €/t.Pre jemnú pšenicu strednej a nízkej kvality je otvorená ročná colná kvóta vo výške 2 989 240 ton, obsahujúca na jednej strane špecifickú kvótu vo výške 572 000 ton vyhradenú pre dovoz zo Spojených štátov amerických a na druhej strane kvótu vo výške 38 853 ton vyhradenú pre dovoz z Kanady. Zvyšných 2 378 387 ton je otvorených pre ostatné tretie krajiny každý štvrťrok. Splatné clo pre dovoz podliehajúci kvóte je stanovený na 12 EUR/tonu.Nasledujúca tabuľka zobrazuje splnenie dovozu pre tri podkvóty jemnej pšenice od začiatku roka 2007:podkvóta I | podkvóta II | podkvóta III |Kvóta (tony) | 572 000 | 38 853 | 2 378 387 |Splnenie v 2007 (tony) | 191 378 | 38 800 | 900 390 |Splnenie (%) | 33,5 | 99,9 | 37,9 |Zvyšné množstvo (tony) | 380 622 | 53 | 1 477 997 |V prípade jačmeňa bola otvorená ročná colná kvóta vo výške 306 215 ton, s clom vo výške 16 EUR/tonu. Ďalej je otvorená ďalšia kvóta sladového jačmeňa vo výške 50 000 ton s clom 8 EUR/tonu.Nasledujúca tabuľka zobrazuje splnenie dovozu pre obidve kvóty jačmeňa od začiatku roka 2007:jačmeň | sladový jačmeň |Kvóta (tony) | 306 215 | 50 000 |Splnenie v roku 2007 (tony) | 103 708 | 0 |Splnenie (%) | 33,9 | 0 |Zvyšné množstvo (tony) | 202 507 | 50 000 |V roku 2006 bola zriadená kvóta erga omnes s nulovým clom pre 242 074 ton kukurice na základe rozhovorov o pristúpení 10 nových členských štátov. Kvóta otvorená pre rok 2007 bola v plnej miere využitá.Kukurica a cirok, ktoré boli dovezené do Španielska a Portugalska, podliehajú zníženému clu od vstupu týchto dvoch krajín do EÚ. Dohoda uzatvorená medzi EÚ a Spojenými štátmi americkými povoľuje dovoz stanoveného množstva kukurice a ciroku s pôvodom z tretích krajín pri zníženom cle (zrážka) pre odškodnenie Spojených štátov amerických za stratu trhu na pyrenejskom polostrove. Súčasná dohoda platí pre 2 milióny ton kukurice a pre 300 000 ton ciroku na dovoz do Španielska na ročnej báze. Uvedené množstvá sa znížia o objem niektorých náhradných obilninových výrobkov (zvyšky z výroby škrobu, potraviny na báze kukuričného lepku a dužiny citrusových plodov) dovážaných do Španielska v tom istom roku. Bola tiež dohodnutá colná kvóta vo výške 500 000 ton kukurice na dovoz do Portugalska (clo stanovené tak, aby bolo zaručené plné využitie kvóty pri maximálnom cle vo výške 50 EUR/t). Z dôvodu nízkej úrovne ciel a vysokej intenzity dovozu kukurice nebola v roku 2007 poskytnutá žiadna zrážka.-  Súlad s ostatnými politikami a cieľmi ÚnieBezpredmetné.2. KONZULTÁCIA SO ZAINTERESOVANÝMI STRANAMI A HODNOTENIE VPLYVU-  Konzultácia so zainteresovanými stranamiBezpredmetné.-  Získanie a využitie odborného posudkuBezpredmetné.-  Hodnotenie vplyvuBezpredmetná vzhľadom na konjunkturálny charakter opatrenia.3. PRÁVNE PRVKY NÁVRHU-  Zhrnutie navrhovaného opatreniaCieľom tohto návrhu je pozastaviť uplatňovanie cla na dovoz niektorých obilnín pre colné kvóty so zníženým clom, ako aj v rámci dovozu s bežným clom.Toto pozastavenie je obmedzené na hospodársky 2007/2008 a bude musieť byť v prípade potreby okamžite zrušené. Z tohto dôvodu je potrebné ustanoviť možnosť pre Komisiu prijať príslušné opatrenia na opätovné zavedenie cla, len čo si to trhová situácia bude vyžadovať, a stanoviť kritériá, podľa ktorých bude potrebné túto situáciu zvážiť ako takú v rámci článku 25 nariadenia (ES) č. 1784/2003 (riadiaci výbor pre obilniny).-  Právny základZmluva o založení Európskeho spoločenstva, a najmä jej články 26 a 133.-  Zásada subsidiarityNávrh sa týka oblasti, ktorá patrí do výhradnej právomoci Spoločenstva. Zásada subsidiarity sa teda neuplatňuje.-  Zásada proporcionalityBezpredmetné.-  Výber nástrojovNavrhovaný nástroj: nariadenie.Iné nástroje by neboli primerané z nasledujúcich dôvodov:ide o dočasné pozastavenie uplatňovania ustanovenia existujúceho nariadenia.4. VPLYV NA ROZPOčETPredpokladá sa, že opatrenie by mohlo spôsobiť zníženie vlastných zdrojov v čistej výške (po zrážke vo výške 25% členskými štátmi) približne - 2,9 miliónov € pre rozpočtový rok 2007 a - 17,6 miliónov € pre rozpočtový rok 2008.2007/0261 (ACC)NávrhNARIADENIE RADY,ktorým sa dočasne pozastavuje uplatňovanie dovozného cla na niektoré obilniny v hospodárskom roku 2007/2008RADA EURÓPSKEJ ÚNIE ,so zreteľom na Zmluvu o založení Európskeho spoločenstva, a najmä na jej článok 26 a článok 133 ods. 4,so zreteľom na návrh Komisie,keďže:1.  Nariadením Rady (ES) č. 1784/2003 z 29. septembra 2003 o spoločnej organizácii trhu s obilninami[2] sa ustanovuje režim ochrany proti prípadným škodlivým vplyvom dovozu, ktorého cieľom je najmä stabilizácia trhu Spoločenstva.2.  Clá platné pre poľnohospodárske výrobky v zmysle dohody Svetovej obchodnej organizácie (WTO) sú vo všeobecnosti stanovené v Spoločnom colnom sadzobníku. Avšak pre niektoré obilniny dovoz uskutočňovaný v rámci colnej kvóty vyplývajúcej z medzinárodných dohôd uzatvorených v súlade so Zmluvou alebo vyplývajúcich z ďalších aktov Rady podlieha špecifickému clu.3.  Keďže svetový dopyt zaznamenáva štrukturálny nárast spojený s nárastom životnej úrovne v rozvíjajúcich sa krajinách, ako aj s rozvojom výroby biopalív, svetové zásoby obilnín na konci hospodárskeho roka 2007/2008 klesajú tretí po sebe nasledujúci rok a mali by dosiahnuť najnižšiu úroveň od hospodárskeho roku 1979/1980. V tejto súvislosti ceny obilnín na svetových trhoch zaznamenali silný nárast od začiatku hospodárskeho roka 2007/2008 s nárastom rádovo o 50% v prípade jemnej pšenice, o 30% v prípade jačmeňa a o 20 až 30% v prípade kukurice.4.  V dôsledku nepriaznivých klimatických podmienok vo väčšine členských štátov sa produkcia obilnín pre hospodársky rok 2007/2008 odhaduje na 258 miliónov ton, čo predstavuje pokles o 8 miliónov ton (3%) vzhľadom na žatvu v hospodárskom roku 2006/2007, ktorá bola už aj tak slabá. Tento pokles produkcie Spoločenstva sa obzvlášť týka jemnej pšenice a kukurice, ale má dôsledky na celý sektor obilnín, pretože spôsobuje ťažkosti pre vyvážené zásobovanie trhu Spoločenstva. Táto nerovnováha sa týka najmä kŕmnych obilnín z dôvodu zistených rozdielov v rôznych regiónoch Spoločenstva, čo sa týka kvality a množstva vyprodukovaných obilnín a zmien správania operátorov v používaní rôznych dostupných obilnín, ktoré z toho vyplývajú. Tento globálny pokles produkcie nie je okrem iného možné kompenzovať zisteným lokálnym zvýšením produkcie jačmeňa, raže a ovsa.5.  Obilninové trhy Spoločenstva zaznamenali neobyčajný nárast cien od začiatku hospodárskeho roka 2007/2008. Zvýšenie je podstatné, rovnako v nominálnych hodnotách, ako aj vo výnimočne vysokom rozdiele, ktorý existuje medzi trhovou cenou a intervenčnou cenou. Situácia je napätá rovnako pre slamové obilniny, ako aj pre kukuricu. Od otvorenia hospodárskeho roka 2007/2008 sa cena mlynárskej pšenice v Rouene zvýšila zo 179 EUR/t na takmer 300 EUR/t začiatkom septembra 2007, zatiaľ čo cena kŕmneho jačmeňa v Rouene sa viac ako zdvojnásobila v porovnaní s letom 2006 a dosiahla až 270 EUR/t koncom septembra 2007. V prípade sladovníckeho jačmeňa sa tiež zaznamenal silný nárast a cena dosiahla takmer 310 EUR/t koncom septembra 2007. Cena francúzskej kukurice z Bayonne pokračovala v rovnakej tendencii a vystúpila zo 183 EUR/t na začiatku hospodárskeho roka na najsilnejšiu hodnotu 255 EUR/t v polovici septembra 2007. Táto situácia je dôsledkom zníženého dostupného množstva jemnej pšenice a kukurice v Spoločenstve, priemerných kvalitatívnych výsledkov a vyčerpania intervenčných zásob Spoločenstva, ktoré sú v súčasnosti nižšie ako 500 000 ton.6.  S cieľom reagovať na túto situáciu silného napätia na trhoch je vhodné podporiť zásobovanie trhu Spoločenstva obilninami a ustanoviť na tento účel pozastavenie uplatňovania cla na dovoz niektorých obilnín v rámci colných kvót so zníženým clom, ako aj v rámci dovozu podľa bežného režimu. Je však potrebné obmedziť uplatňovanie tohto opatrenia na hospodársky rok 2007/2008.7.  Toto opatrenie musí byť okrem iného možné okamžite zrušiť v prípade narušenia alebo hrozby narušenia trhu Spoločenstva. Z tohto dôvodu je potrebné ustanoviť možnosť pre Komisiu okamžite prijať vhodné opatrenia na obnovenie ciel, hneď ako si to bude situácia na trhu vyžadovať, a stanoviť kritériá, podľa ktorých sa bude táto situácia za takú považovať.8.  Tieto opatrenia je potrebné prijať v súlade s rozhodnutím Rady 1999/468/ES z 28. júna 1999, ktorým sa ustanovujú postupy pre výkon vykonávacích právomocí prenesených na Komisiu[3],PRIJALA TOTO NARIADENIE:Článok 11. Uplatňovanie cla na dovoz výrobkov patriacich pod číselné znaky KN 1001 90 99, KN 1001 10, KN 1002 00 00, KN 1003 00, KN 1005 90 00, KN 1007 00 90 a KN 1008 sa pozastavuje do 30. júna 2008 pre všetok dovoz uskutočňovaný v rámci bežného režimu v súlade s článkom 9 nariadenia (ES) č. 1784/2003 alebo v rámci colnej kvóty so zníženým clom otvorenej v súlade s článkom 12 uvedeného nariadenia.2. Komisia môže obnoviť clá na úrovne a za podmienok stanovených v článku 10 nariadenia (ES) č . 1784/2003, ak bude cena fob na vývoz zo Spoločenstva jedného alebo viacerých výrobkov uvedených v ods. 1, zistená v prístavoch Spoločenstva, nižšia ako 180% intervenčnej ceny alebo, v prípade produktov, pre ktoré neexistuje intervenčná cena, nižšia ako 180 % sumy 101,3 EUR/t.3. V prípade potreby sa podrobné podmienky uplatňovania tohto nariadenia stanovia spôsobom ustanoveným v článku 25 ods. 2 nariadenia (ES) č. 1784/2003.Článok 2Toto nariadenie nadobúda účinnosť siedmym dňom po jeho uverejnení v Úradnom vestníku Európskej únie .Uplatňuje sa na dovoz vykonaný na základe dovozných povolení vydaných odo dňa jeho uverejnenia.Toto nariadenie je záväzné v celom rozsahu a priamo uplatniteľné vo všetkých členských štátoch.V Bruseli, dňaZa RaduPredsedaFINANČNÝ VÝKAZ |1. | ROZPOČTOVÁ POLOŽKA: Kapitola 10 – Poľnohospodárske poplatky | ROZPOČTOVÉ PROSTRIEDKY: R 2007: 1 486,7 milióna EUR PNR 2008: 1 683,2 milióna EUR |2. | NÁZOV: Nariadenie, ktorým sa dočasne pozastavuje uplatňovanie cla na dovoz niektorých obilnín v hospodárskom roku 2007/2008 |3. | PRÁVNY ZÁKLAD: Články 26 a 133 Zmluvy |4. | CIELE: Cieľom opatrenia je podporiť zásobovanie trhu Spoločenstva obilninami prostredníctvom zjednodušenia dovozu z tretích krajín. |5. | FINANČNÉ DÔSLEDKY | 12-MESAČNÉ OBDOBIE (mil. EUR) | BEŽNÝ ROZPOČTOVÝ ROK 2007 (mil. EUR) | NASLEDUJÚCI ROZPOČTOVÝ ROK 2008 (mil. EUR) |5.0 | VÝDAVKY Z – ROZPOČTU ES (NÁHRADY/INTERVENCIE) – NÁRODNÝCH ORGÁNOV – INÉ | – | – | – |5.1 | PRÍJMY – VLASTNÉ ZDROJE ES (POPLATKY/CLÁ) – NÁRODNÉ | – | – 2,9 | – 17,6 |2009 | 2010 | 2011 | 2012 |5.0.1 | ODHADOVANÉ VÝDAVKY |5.1.1 | ODHADOVANÉ PRÍJMY |5.2 | SPÔSOB VÝPOČTU: |6.0 | MOŽNO PROJEKT FINANCOVAŤ Z ROZPOČTOVÝCH PROSTRIEDKOV ZAČLENENÝCH DO PRÍSLUŠNÝCH KAPITOL BEŽNÉHO ROZPOČTU? | ÁNO NIE |6.1 | MOŽNO PROJEKT FINANCOVAŤ PRESUNOM MEDZI JEDNOTLIVÝMI KAPITOLAMI BEŽNÉHO ROZPOČTU? | ÁNO NIE |6.2 | BUDE POTREBNÝ DOPLŇUJÚCI ROZPOČET? | ÁNO NIE |6.3 | BUDE POTREBNÉ ZAČLENIŤ ROZPOČTOVÉ PROSTRIEDKY DO BUDÚCICH ROZPOČTOV? | ÁNO NIE |POZNÁMKY: Na strane príjmov a vzhľadom na ďalší vývoj pri ponechaní súčasného stavu, t.j.: čo by sa stalo, ak by nebol predložený návrh, sa odhaduje, že opatrenie by mohlo spôsobiť zníženie vlastných zdrojov v celkovej čistej výške (po zrážke vo výške 25% členskými štátmi) približne –2,9 mil. EUR pre rozpočtový rok 2007 a –17,6 mil. EUR pre rozpočtový rok 2008. Na strane výdavkov nebude mať toto opatrenie žiaden dôsledok, pretože jeho cieľom je vyriešiť deficitnú situáciu a nemalo by preto viesť k intervencii napriek pravdepodobnému zvýšeniu dostupných množstiev obilnín na vnútornom trhu. |[1] Z 10. októbra 2007.[2] Ú. v. EÚ L 270, 21.10.2003, s. 78. Nariadenie naposledy zmenené a doplnené nariadením (ES) č. 735/2007 (Ú. v. EÚ L 169, 29.6.2007, s. 6).[3] Ú. v. ES L 184, 17.7.1999, s. 23. Rozhodnutie zmenené a doplnené rozhodnutím 2006/512/ES (Ú. v. EÚ L 200, 22.7.2006, s. 11).